ALL แรลลี่ 4 วันพุ่ง 11% โบรกเคาะเป้า 1.33 บ. ตุนแบ็กล็อกแน่น 6 พันลบ. ลุ้นปีนี้พลิกกำไร
ALL แรลลี่ 4 วันพุ่ง 11% โบรกเคาะเป้า 1.33 บ. ลุ้นปีนี้พลิกกำไร 278 ล้านบาท จากขาดทุนก่อน 347 ล้านบาท ตุนแบ็กล็อก 6 พันล้านบาท  โดย ณ เวลา 11:33 น. อยู่ที่ระดับ 1.11 บาท บวก 0.05 บาท
ALL แรลลี่ 4 วันพุ่ง 11% โบรกเคาะเป้า 1.33 บ. ลุ้นปีนี้พลิกกำไร 278 ล้านบาท จากขาดทุนก่อน 347 ล้านบาท ตุนแบ็กล็อก 6 พันล้านบาท
20 ก.ค. 2565

ผู้สื่อข่าวรายงานว่า วันนี้(20 ก.ค.65) ราคาหุ้นบริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ณ เวลา 11:33 น. อยู่ที่ระดับ 1.11 บาท บวก 0.05 บาท หรือ 4.72% ราคาหุ้นสูงสุด 1.16 บาท ราคาหุ้นต่ำสุด 1.08 บาท ด้วยมูลค่าซื้อขาย 170.30 ล้านบาท ราคาหุ้นบวก 4 วันติด โดยนับจากหุ้นยืนที่ระดับ 1.00 บาท เมื่อวันที่ 14 ก.ค.65 จนถึงล่าสุดหุ้นปรับตัวขึ้นแล้ว 11%

บริษัทหลักทรัพย์ ทรีนีตี้ จำกัด ระบุในบทวิเคราะห์(13 มิ.ย.65) ว่า ปรับลดคาดการณ์รายได้จากการโอนปี 2565 ลง จาก 2.48 พันล้านบาท เป็น 2.09 พันล้านบาท เป็นการเติบโต 88.8% เทียบช่วงเดียวกันของปีก่อน จากฐานที่ต่ำในช่วงปี 2564 ที่ได้รับผลกระทบจากการ Lockdown และมีการเริ่มโอนโครงการใหม่เพียง 1 โครงการ แต่ปี 2565 คาดว่าจะมีการเริ่มโอนโครงการคอนโดใหม่ 1 โครงการและโครงการแนวราบใหม่ 1 โครงการ และคาดการณ์กำไรสุทธิปี 2565 ที่ 278 ล้านบาท จากเดิมที่ 306 ล้านบาท สามารถพลิกจากขาดทุนสุทธิปี 2564 ที่ 347 ล้านบาท
ทั้งนี้ ALL มียอด Backlog รวมที่ 6.1 พันล้านบาท และเป็นยอดที่รอโอนในปี 2565 ที่ 1.8 พันล้านบาท และมี Upside จากการโอนโครงการแนวราบใหม่ที่กำลังจะเปิดตัว (แผนเปิดตัวโครงการแนวราบใหม่ 2 โครงการ พร้อมโอนในไตรมาส 4/2565 จำนวน1 โครงการ) ปรับคำแนะนำจาก “ซื้อ” เป็น “ถือ” ที่ราคาเป้าหมายปี 2565 ที่ 1.33 บาท
 